ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.15 கோடி தடுப்பூசி டோஸ்கள் வழங்கப்பட்டுள்ளன. இதில் 95.14 கோடி இரண்டாம் தவணை தடுப்பூசி டோஸ்களும், 22.44 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 44,397 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 2,342 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.8 சதவீதம்.
கடந்த 24 மணி நேரத்தில் 148 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,47,322 பேர்.
கடந்த 24 மணி நேரத்தில் 171 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.09% வாராந்திர பாதிப்பு விகிதம் 0.11%
இதுவரை மொத்தம் 91.25 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,80,926 சோதனைகள் நடத்தப்பட்டுள்ளன.
வணிகம் மற்றும் தொழில்துறை அமைச்சகம்
கடந்த ஆண்டை ஒப்பிடுகையில் நடப்பு நிதியாண்டின்  முதல் 4 மாதங்களில் இந்தியாவின் வேளாண் மற்றும் பதப்படுத்தப்பட்ட உணவுப் பொருட்களின் ஏற்றுமதி 30 சதவீதம் அதிகரித்து 9,598 மில்லியன் அமெரிக்க டாலர் அளவிற்கு உள்ளது
வர்த்தக நுண்ணறிவு மற்றும் புள்ளியியல் துறையின் தலைமை இயக்குநரகம் வெளியிட்டுள்ள தரவின்படி. ஏப்ரல் – ஜூலை 2022-ல் வேளாண் மற்றும் பதப்படுத்தப்பட்ட உணவுப் பொருட்களின் ஒட்டுமொத்த ஏற்றுமதி 9,598 மில்லியன் அமெரிக்க டாலர் அளவிற்கு அதிகரித்துள்ளது. கடந்த நிதியாண்டின்  இதே காலகட்டத்தில் 7,397 மில்லியன் அமெரிக்க டாலர் அளவிற்கு ஏற்றுமதி செய்யப்பட்டது.
2022-23-ஆம் ஆண்டில் 23.56 பில்லியன் டாலர் என்ற அளவிற்கு வேளாண் மற்றும் பதப்படுத்தப்பட்ட உணவுப் பொருட்களின் ஏற்றுமதி இலக்கு நிர்ணயிக்கப்பட்டுள்ளது. இதில் நடப்பு நிதியாண்டின் முதல் நான்கு மாதங்களில் ஏற்கனவே 9.59 பில்லியன் டாலர் அளவிற்கு ஏற்றுமதி செய்யப்பட்டுள்ளது
அரசு மேற்கொண்ட நடவடிக்கைகள் மூலம் நடப்பு நிதியாண்டின் 2022-23-ல் முதல் 4 மாதங்களில் மொத்த ஏற்றுமதியில் 40 சதவீத அளவிற்கு ஏற்றுமதி செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1858735
வணிகம் மற்றும் தொழில்துறை அமைச்சகம்
இந்தியா-இங்கிலாந்து இடையிலான தடையற்ற வர்த்தக ஒப்பந்தம் குறித்த 12-வது சுற்றுப் பேச்சுவார்த்தை
இந்தியா-இங்கிலாந்து இடையிலான தடையற்ற வர்த்தக ஒப்பந்தம் குறித்த  பன்னிரெண்டாவது சுற்றுப் பேச்சுவார்த்தைகள் 2023 ஆகஸ்ட் 8-ம்தேதி முதல் 31-ந் தேதி வரை நடைபெற்றன. முந்தைய சுற்றுகளைப் போலவே, இது நேரடியாகவும், காணொலி வாயிலாகவும் கலப்பு செயல்முறையின் அடிப்படையில் இந்தப் பேச்சுவார்த்தை நடத்தப்பட்டது. இங்கிலாந்து அதிகாரிகள் பலர் பேச்சுவார்த்தைகளுக்காக தில்லிக்கு பயணம் மேற்கொண்டனர். மேலும் பலர் காணொலி வாயிலாக மெய்நிகர் முறையில் கலந்து கொண்டனர்.
2023 ஆகஸ்ட் 24-25 தேதிகளில் ஜெய்ப்பூரில் ஜி 20 வர்த்தக மற்றும் முதலீட்டு அமைச்சர்கள் கூட்டத்தை இந்தியா நடத்தியது. இந்தக் கூட்டத்தில் இங்கிலாந்து வர்த்தகத் துறை இணையமைச்சர் கெமி படேனோக் இந்தியா வந்து மத்திய வர்த்தகம் மற்றும் தொழில்துறை அமைச்சர் திரு பியூஷ் கோயலைச் சந்தித்தார். அவர்கள் இரு நாடுகளுக்குமிடையிலான தடையற்ற வர்த்தக ஒப்பந்தம் குறித்து ஆலோசனைகளை மேற்கொண்டதுடன், இது தொடர்பான பேச்சுவார்த்தைகளில் முன்னேற்றத்தை அடைவதற்கான வழிமுறைகள் குறித்து ஆய்வு மேற்கொண்டனர்.
இம்மாதத்தில்  பதின்மூன்றாவது சுற்று பேச்சுவார்த்தை நடைபெற உள்ளது.
வணிகம் மற்றும் தொழில்துறை அமைச்சகம்
மிளகுக்கான குறைந்தபட்ச இறக்குமதி விலை – வர்த்தக அமைச்சகம் நிர்ணயம்
மிளகு பயிரிடும் விவசாயிகளின் நலன் காக்கும் வகையில் நறுமணப்பொருள் வாரியம் மிளகு ஒரு கிலோவுக்கு சி.ஐ.எஃப். மதிப்பிற்கு ரூ.500 என்று நிர்ணயம் செய்யக்கோரிய பரிசீலனைக்கு மத்திய வர்த்தக மற்றும் தொழில் அமைச்சகம் ஒப்புதல் அளித்துள்ளது.
சமீபகாலமாக, பிற இடங்களிலிருந்து குறைந்த விலைக்கு மிளகு இறக்குமதி செய்யப்படுவதால் உள்நாட்டு மிளகு விலை குறைந்துள்ளது. இது மிளகு பயிரிடுவோர் இடையே கவலை ஏற்படுத்தியுள்ளது. ஓராண்டில் மிளகின் விலை சுமார் 35 சதவீதம் குறைந்துள்ளதால் மிளகு பயிரிடுவோருக்கு இது பெறும் பிரச்சினையை எற்படுத்தியுள்ளது.
பெரும்பாலும், மிளகு உற்பத்தி செய்யும் நாடுகள் ஆசியான் மண்டலத்தில் உள்ளதால் இந்த நாடுகளில் இருந்து வரும் மிளகு இலங்கை வழியாக இறக்குமதி செய்யப்படுகிறது. சாஃப்டா மற்றும் ஐ.எஸ்.எல்.எஃப்.டி.ஏ. மூலம் மிளகு வந்தடைவதால் இறக்குமதி வரிச் சலுகைப் பெறப்படுகிறது. பிற நாடுகளிலிருந்து குறைந்த விலையில் மிளகு இறக்குமதியை தவிர்க்க குறைந்தபட்ச இறக்குமதி விலை நிர்ணயிக்கப்பட வேண்டும் என்பன போன்ற நடவடிக்கைகளை மேற்கொள்ள விவசாயிகள் அமைப்புக் கேட்டுக் கொண்டுள்ளது.
மிளகு அறுவடைக் காலம் நெருங்கும் வேலையில், குறைந்தபட்ச இறக்குமதி விலை நிர்ணயிப்பு உள்நாட்டு விலையை மேம்படுத்த உதவும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 180.30 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 180.30 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.80 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1804194
சிறப்பு சேவைகள் மற்றும் கட்டுரைகள்
புதுவைப் பல்கலைக்கழக தொலைதூர கல்வி இயக்குநரகம் சார்பில் ரத்ததான முகாம்
புதுவை இந்திரா காந்தி அரசுப் பொது மருத்துவமனையுடன் இணைந்து புதுவைப் பல்கலைக்கழக தொலைதூரக் கல்வி இயக்குநரகம் சார்பில் 20 செப்டம்பர் 2023 அன்று ரத்ததான முகாம் பல்கலைக்கழக வளாகத்தில் நடைபெற்றது. முகாமை பல்கலைக்கழகத்தின் கலாச்சாரம் மற்றும் கலாச்சார உறவுகள் சிறப்பு அலுவலர் பேராசிரியர் ராஜீவ் ஜெயின் தொடங்கிவைத்தார். இந்த நிகழ்ச்சியில் பேசிய அவர், ரத்த தான முகாம்கள் உயிர் காக்கும் சேவையை செய்யக்கூடிய மிகப்பெரிய சமூகப்பணி என்று தெரிவித்தார்.
புதுவைப் பல்கலைக்கழகத்தோடு இணைந்து இந்த ரத்ததான முகாமை நடத்திய இந்திரா காந்தி அரசு பொது மருத்துவமனையின் ரத்தமாற்று மருத்துவப் பிரிவின் தலைமை மருத்துவர் டாக்டர் டயானா ஷர்மிளா பேசுகையில், இத்தகைய மருத்துவ முகாம்கள் பல்கலைக்கழகத்துடன் இணைந்து நடத்தப்படும் போது அது மிகப்பெரிய பலனை அளிக்கிறது என்று தெரிவித்தார்.
நிகழ்ச்சியில் பேசிய தொலைதூரக் கல்வி இயக்குநர் பேராசிரியர் அரவிந்த் குப்தா, ரத்ததான முகாம்களில் தாமாக முன்வந்து ரத்தத்தை கொடையாக அளிக்கும் இளம் மாணவர்கள் சமூகத்தின் நம்பிக்கை நட்சத்திரமாக தெரிகிறார்கள் என்று கூறினார்.
முகாமில் ரத்த தானம் வழங்கிய மாணவர்கள் அனைவருக்கும் பழச்சாறு வழங்கப்பட்டது.
இந்த ரத்ததான முகாம் காலையில் தொடங்கி மதிய உணவு இடை வேளை வரை நடைபெற்றது.
நிதி அமைச்சகம்
அறிக்கை எதுவும் கேட்கப்படவில்லை, விசாரணை நடத்தப்படும்; மத்திய நேரடி வரிகள் வாரியம்
கோவிட்-19 தொற்று சூழலைச் சமாளிப்பது பற்றி சில இந்திய வருவாய் பணி  அதிகாரிகள் தங்கள் ஆலோசனைகளை அறிக்கையாக அளித்துள்ளதாக சமூக ஊடகங்களில் இன்று தகவல் வெளியாகி உள்ளது என மத்திய நேரடி வரிகள் வாரியம்  தெரிவித்துள்ளது.
இத்தகைய அறிக்கையைத் தயாரிக்குமாறு ஐஆர்எஸ் அதிகாரிகள் சங்கத்தையோ அல்லது இந்த அதிகாரிகளையோ ஒருபோதும் கேட்கவில்லை என சிபிடிட்டி சந்தேகத்துக்கு இடமின்றி திட்டவட்டமாகத் தெரிவித்துள்ளது. அதிகாரபூர்வ விஷயங்களில், அதிகாரிகள் தங்களது கருத்துக்களையும், யோசனைகளையும் வெளியில் தெரிவிக்க அனுமதி எதுவும் வழங்கப்படவில்லை. மேலும், இது தற்போது நடைமுறையில் உள்ள நடத்தை விதிமுறைகளை மீறிய செயலாகும். இது தொடர்பாக தேவையான விசாரணை மேற்கொள்ளப்பட்டு வருகிறது.
மறுப்புக்குரிய இந்த அறிக்கை, எந்த விதத்திலும் சிபிடிட்டி அல்லது மத்திய நிதி அமைச்சகத்தின் அதிகாரப்பூர்வ கருத்தைப் பிரதிபலிக்கவில்லை என திட்டவட்டமாகத் தெரிவிக்கப்பட்டுள்ளது.
(
பொருளாதார விவகாரங்களுக்கான மத்திய அமைச்சரவைக் குழு
ஆர்எப்சிஎல் நிறுவனத்துக்கு புதிய முதலீட்டு கொள்கையை நீட்டிக்க ஒப்புதல்
நடப்பு நிதியாண்டின் காரீப் பருவ பயிர்களுக்கான குறைந்தபட்ச ஆதரவு விலையை உயர்த்த பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவை குழு ஒப்புதல் அளித்துள்ளது.
மத்திய அமைச்சரவை கூட்டம் பிரதமர் திரு நரேந்திர மோடி தலைமையில் இன்று நடைப்பெற்றது. இதில் 2021-22ம் ஆண்டில் காரீப் சந்தை பருவத்தின் அனைத்து பயிர்களுக்கும் குறைந்தபட்ச ஆதரவு விலையை அதிகரிக்க பொருளாதார விவகாரங்களுக்கான மத்திய அமைச்சரவை குழு ஒப்புதல் அளித்தது.
விவசாய பொருட்களை உற்பத்தி செய்பவர்களுக்கு ஏற்ற விலையை உறுதி செய்வதற்காக காரீப் பயிர்களுக்கான குறைந்தபட்ச ஆதரவு விலையை மத்திய அரசு அதிகரித்துள்ளது.
அதிகபட்ச உயர்வாக, எள்ளுக்கு கடந்த ஆண்டு குறைந்தபட்ச ஆதரவு விலையை விட குவின்டால் ஒன்றுக்கு ரூ.452 அதிகரிக்க பரிந்துரைக்கப்பட்டுள்ளது. துவரை மற்றும் உளுந்துக்கு ரூ.300 அதிகரிக்க பரிந்துரைக்கப்பட்டுள்ளது. நிலக்கடலைக்கு குவின்டால் ஒன்றுக்கு ரூ.275 அதிகரிக்க பரிந்துரைக்கப்பட்டுள்ளது. பல்வகை பயிர்கள் பயிரிடுவதை ஊக்குவிப்பதற்காக, வெவ்வேறான விலைகள் நிர்ணயிக்கப்பட்டுள்ளன. நெல் பொதுவான ரகத்தின் குறைந்தபட்ச ஆதரவு விலை குவின்டால் ஒன்றுக்கு ரூ.1868-லிருந்து ரூ.1940 ஆக உயர்த்தப்பட்டுள்ளது. முதல் ரக நெல்லின் விலை ரூ.1960 ஆக உயர்த்தப்பட்டுள்ளது.
இது போல் சோளம், ராகி, பாசிபயறு, சோயாபீன்ஸ், சூரியகாந்தி விதை, பருத்தி உட்பட பல பயிர்களின் விலையும் ஓரளவு உயர்த்தப்பட்டுள்ளது.
இதோடு கடந்த 2018ம் ஆண்டு அறிவிக்கப்பட்ட பிரதமரின் அன்னதத்தா ஆய்சன்ரக்ஸ்ஹன் திட்டமும், விவசாயிகளின் உற்பத்தி பொருட்களுக்கு ஏற்ற விலை வழங்கி உதவுகிறது. இதில் விலை ஆதரவு திட்டம், விலை பற்றாக்குறை பண திட்டம், தனியார் கொள்முதல் மற்றும் இருப்பு திட்டம்  ஆகியவை உள்ளன.
ஆர்எப்சிஎல் நிறுவனத்துக்கு புதிய முதலீட்டு கொள்கையை நீட்டிக்க ஒப்புதல்:
ராமகுண்டம் உரங்கள் மற்றும் ரசாயண நிறுவனத்திற்கு , புதிய முதலீட்டு கொள்கையை திருத்தங்களுடன் நீட்டிக்க வேண்டும் என மத்திய ரசாயணத்துறை முன்மொழிந்தது. இதற்கு பிரதமர் திரு.நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவை குழு ஒப்புதல் அளித்துள்ளது.
ஆர்எப்சிஎல் நிறுவனம், தேசிய உர நிறுவனம் , இந்திய பொறியாளர் நிறுவனம் , இந்திய உர கார்பரேஷன் நிறுவனம்  ஆகியவை அடங்கிய கூட்டு முயற்சி நிறுவனமாகும்.
இது எப்சிஐஎல் நிறுவனத்தின் முந்தைய ராமகுண்டம் ஆலையை புதுப்பிக்கிறது. இங்கு வேம்பு கலந்த யூரியா ஆண்டுக்கு 12.7 லட்சம் மெட்ரிக் டன் உற்பத்தி செய்யப்படும். ஆர்எப்சிஎல் யூரியா திட்டத்தின் மொத்த செலவு ரூ.6165.06 கோடி என்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725614
-----
(
நிதி அமைச்சகம்
மார்ச் 10ந்தேதி வரையிலான 2022-23 நிதியாண்டுக்கான நேரடி வரி வசூல் அதிகரிப்பு
மார்ச் 10ந்தேதி வரையிலான 2022-23 நிதியாண்டுக்கான நேரடி வரி வசூல் குறித்த தற்காலிக புள்ளிவிவரங்கள் தொடர்ந்து நிலையான வளர்ச்சியைப் பதிவு செய்திருக்கின்றன. மார்ச் 10 வரையிலான மொத்த நேரடி வரி வசூல், வசூல் ரூ. 16.68 லட்சம் கோடி இது கடந்த ஆண்டின் இதே காலகட்டத்தின் மொத்த வசூலை விட 22.58% அதிகம். இந்த வசூல் மொத்த பட்ஜெட் மதிப்பீடுகளில் 96.67% ஆகும். 2022-23 நிதியாண்டுக்கான நேரடி வரிகளின் மொத்த திருத்தப்பட்ட மதிப்பீடுகளில் இது 83.19% ஆகும்.
மொத்த வருவாய் வசூல் அடிப்படையில் கார்ப்பரேட் வருமான வரி  மற்றும் தனிநபர் வருமான வரி  ஆகியவற்றின் வளர்ச்சி விகிதத்தைப் பொறுத்த வரையில், சிஐடியின் வளர்ச்சி விகிதம் 18.08% ஆகவும், பிஐடியின்  வளர்ச்சி விகிதம் 27.57% ஆகவும் உள்ளது. பணத்தைத் திரும்பப்பெறுதலைச் சரிசெய்த பிறகு, சிஐடி வசூலில் நிகர வளர்ச்சி 13.62% ஆகவும், பிஐடி வசூலில் 20.73% / 20.06%  ஆகவும் உள்ளது.
ஏப்ரல் 1, 2022 முதல் மார்ச் 10, 2023 வரை ரூ.2.95 லட்சம் கோடி ரீபண்ட் மூலம் திரும்ப வழங்கப்பட்டுள்ளது. முந்தைய ஆண்டு இதே காலத்தில் வழங்கப்பட்டதை விட இது 59.44% அதிகமாகும்.
பிரதமர் அலுவலகம்
தடுப்பூசி வழங்கும் நடவடிக்கையில் ஈடுபட்டுள்ள ஒவ்வொருவருக்கும் பிரதமர் பாராட்டு
உலகின் மிகப்பெரிய தடுப்புமருந்து வழங்கல் நடவடிக்கையின் ஒவ்வொரு பங்குதாரருக்கும் பிரதமர் திரு நரேந்திர மோடி பாராட்டு தெரிவித்துள்ளார்.
மத்திய சுகாதாரம் மற்றும் குடும்ப நலம் அமைச்சர் திரு மன்சுக் மாண்டவியாவின் டிவிட்டர் பதிவு ஒன்றை மேற்கோள் காட்டிய பிரதமர்,
"நமது சகமக்கள் தடுப்பூசி பெறுவதை உறுதிசெய்ய ஒவ்வொரு பங்குதாரரும் எடுத்த சிறப்பான முயற்சிகளின் வெறும் ஒரு உதாரணமே இது. இந்தியாவின் தடுப்பு மருந்து வழங்கும் நடவடிக்கையை வெற்றி பெற வைத்துக்கொண்டிருக்கும் ஒவ்வொருவருக்கும் பாராட்டுகள்,” என்று தமது டிவிட்டர் பக்கத்தில் பதிவிட்டுள்ளார்.
------
(
சமூக நிதி மற்றும் அதிகாரமளித்தல் அமைச்சகம்
மாற்றுத் திறனாளிகளுக்கு அதிகாரமளித்தல் துறையின் செயலாளரால் கால் பராமரிப்புப் பிரிவு திறந்து வைக்கப்பட்டது
புதுதில்லியில் உள்ள பண்டிட் தீனதயாள் உபாத்யாயா தேசிய மாற்றுத் திறனாளிகள் நிறுவனத்தின் புரோஸ்தெடிக்ஸ் மற்றும் ஆர்த்தோடிக்ஸ் துறை சார்பில் கால் பராமரிப்புப் பிரிவு திறக்கப்பட்டுள்ளது. இந்த நிகழ்ச்சியில் மத்திய மாற்றுத் திறனாளிகள் நலத்துறை செயலாளர் திரு எஸ்.ராஜீவ் சர்மா, இணைச் செயலாளர் டாக்டர் ஜிதேந்தர் சர்மா, பண்டிட் தீனதயாள் உபாத்யாயா தேசிய மாற்றுத் திறனாளிகள் நிறுவனத்தின் இயக்குநர் டாக்டர் லலித் நாராயண், புரோஸ்தெடிக்ஸ் மற்றும் ஆர்த்தோடிக்ஸ் துறைத் தலைவர் ஜி.பாண்டியன் உள்ளிட்டோர் பங்கேற்றனர்.
பல்வேறு கால் குறைபாடுகளை கண்டறிதல் மற்றும் சிகிச்சை அளித்தல், உபகரணங்கள் போன்றவை குறித்து இந்த நிகழ்ச்சியில் விளக்கப்பட்டது.
இப்பிரிவானது மிகவும் மேம்பட்ட கால் பராமரிப்பு மேலாண்மை அமைப்பாகும், குறிப்பாக நீரிழிவு நோய் தொடர்பான கால் மேலாண்மையில் இந்தப் பிரிவு சிறந்து விளங்கி வருதிறது. இந்தியாவில் அல்ட்ரா மோடம் கால் பராமரிப்புப் பிரிவைக் கொண்ட ஒரே தேசிய நிறுவனம் பண்டிட் தீனதயாள் உபாத்யாயா தேசிய மாற்றுத் திறனாளிகள் நிறுவனம்தான் என்பது குறிப்பிடத்தக்கது.
----
ANU/SM/PLM/KPG
(Visitor Counter : 47
மின்னணு மற்றும் தகவல் தொழில்நுட்பம்
இந்தியாவில் டிஜிட்டல் எழுத்தறிவு, திறன் வளர்ச்சியை மேம்படுத்த சிஎஸ்சி அகாடமி-தேசிய மின்னனு மற்றும் தகவல் தொழில்நுட்பக் கழகம் இடையே புரிந்துணர்வு ஒப்பந்தம் கையெழுத்தானது
இந்தியாவில் டிஜிட்டல் எழுத்தறிவு, திறன் வளர்ச்சியை மேம்படுத்த மின்னணு நிர்வாகச் சேவை இந்தியா நிறுவன பொதுச்சேவை மையத்தின் துணை நிறுவனமான சிஎஸ்சி அகாடமி-தேசிய மின்னணு மற்றும் தகவல் தொழில்நுட்பக் கழகம் இடையே புரிந்துணர்வு ஒப்பந்தம் கையெழுத்தானது.
இந்திய இளைஞர்களின் வேலைவாய்ப்புகளை உருவாக்குவதற்காக டிஜிட்டல் எழுத்தறிவை மேம்படுத்த, முன்னெடுப்புகளை கூட்டாக அமல்படுத்த இரு அமைப்புகளுக்கிடையே நீண்டகால கூட்டாண்மையை ஏற்படுத்தும் வகையில் புரிந்துணர்வு ஒப்பந்தம் மேற்கொள்ளப்பட்டது. இந்த ஒப்பந்தத்தின் கீழ் திறன்மேம்பாடு, அங்கிகாரமையம், மெய்நிகர் அகாடமி, பயிற்சியாளர்கள் மேம்பாட்டுத்திட்டம், டிஜிட்டல் மற்றும் நிதி உள்ளடக்கம் தொழில்முனைவோர் மேம்பாடு, உள்ளடக்கம் மற்றும் சான்றிதழ்கள், பரஸ்பர கூட்டாளிகள் மற்றும் அரசு சாரா அமைப்புகளுக்கு ஆதரவு அளிப்பதற்கான வழிமுறைகள் ஆகிய துறைகளில் பயிற்சி அளிக்கவும், வடிவமைக்கவும் வகைசெய்யப்பட்டுள்ளது.
(
குடியரசுத் துணைத் தலைவர் செயலகம்
மக்களிடையே தடுப்பூசி குறித்து நிலவும் தயக்கத்தைப் போக்கவேண்டும்; கொவிட்-19 பற்றிய போலியான தகவல்கள் மற்றும் புரளிகளை ஒற்றுமையான நடவடிக்கைகளால் ஒடுக்க வேண்டும்: குடியரசு துணைத் தலைவர் வலியுறுத்தல்
குறிப்பிட்ட பிரிவு மக்களிடையே தடுப்பூசி பற்றி நிலவும் தயக்கத்தைப் போக்கவேண்டும் என்றும், கொவிட்-19 தொடர்பான போலியான தகவல்கள் மற்றும் புரளிகளை ஒடுப்பதற்கு ஒற்றுமையான நடவடிக்கைகள் எடுக்கப்பட வேண்டும் என்றும் குடியரசு துணைத் தலைவர் திரு எம் வெங்கையா நாயுடு வலியுறுத்தியுள்ளார்.
மக்களிடையே நிலவும் மன அழுத்தம் மற்றும் அச்சத்தைக் குறிப்பிட்டுப் பேசிய அவர், கொவிட்- 19 தொற்று மற்றும் தடுப்பூசி குறித்து தவறான செய்திகளை பரப்புவது மிகவும் கவலைக்குரிய விஷயம் என்று தெரிவித்தார். பல்வேறு துறைகளைச் சேர்ந்தவர்கள், மருத்துவர்கள் மற்றும் பலர், தடுப்பூசியின் முக்கியத்துவம் குறித்து மக்களிடையே விழிப்புணர்வை ஏற்படுத்தி அச்சத்தை நீக்க வேண்டும் என்று குடியரசு துணைத் தலைவர் அழைப்பு விடுத்தார்.
உலகின் மாபெரும் தடுப்பூசித் திட்டத்தை இந்தியா செயல்படுத்தி வருவதை சுட்டிக்காட்டிய திரு நாயுடு, தடுப்பூசியை தாங்களும் போட்டுக்கொண்டு பிறரையும் போட்டுக் கொள்ள ஊக்கப்படுத்துவது ஒவ்வொரு இந்தியரின் சமூக பொறுப்பு என்றார். தடுப்பூசித் திட்டம், மக்கள் இயக்கமாக மாற வேண்டும் என்றும், இளைஞர்கள் அதனை வழிநடத்த வேண்டும் என்றும் அவர் மேலும் குறிப்பிட்டார்.
கொவிட்-19 பற்றி நாடு முழுவதும் உள்ள பிரபல தெலுங்கு எழுத்தாளர்கள் எழுதியுள்ள 80 சிறு கதைகளின் தொகுப்பான ‘கோத்தா  காதலு’ என்ற நூலை வெளியிட்டுப் பேசிய திரு நாயுடு, முறையான உடற்பயிற்சி அல்லது யோகாவுடன் கூடிய வாழ்க்கை முறையைக் கடைப்பிடித்தல், ஆன்மீகத்தில் ஈடுபாடு, சத்தான உணவுகளை உண்ணுதல், சமூக இடைவெளி, கைகளின் சுத்தம், முகக் கவசம் அணிதல் போன்ற கொவிட் சரியான நடத்தை முறையைப் பின்பற்றுதல், எப்போதும் இயற்கையுடன் ஒன்றிணைந்து வாழ்வதுடன் அதனை பாதுகாத்தல் ஆகிய ஐந்து கொள்கைகளைக் கடைப்பிடித்து பெருந்தொற்றை மக்கள் எதிர்கொள்ள வேண்டும் என்று அவர் கேட்டுக்கொண்டார்.
பெருந்தொற்றைக் கருத்தில் கொண்டு நடத்தை விதிமுறைகளில் மாற்றங்கள் ஏற்படுவதன் அவசியத்தையும் அவர் வலியுறுத்தினார்.
மிக அதிக மக்கள் தொகை மற்றும் போதிய மருத்துவ உள்கட்டமைப்பு வசதி இல்லாத நிலையிலும் விஞ்ஞானிகள், மருத்துவர்கள், சுகாதார பணியாளர்கள் உள்ளிட்டோர் தொற்று பரவலை கட்டுப்படுத்த அளப்பரிய பங்களிப்பை வழங்கியதாகக் கூறி அவர்களை திரு நாயுடு பாராட்டினார்.
பெருந்தொற்று காலத்தில் மனநலன், பொதுசுகாதார விஷயமாக உருவெடுத்திருப்பதை சுட்டிக்காட்டிய குடியரசு துணைத் தலைவர், முழுமையான அணுகுமுறையுடன் இதனை எதிர்கொள்ள வேண்டும் என்று கூறினார். சமமான வாழ்க்கையை கடைப்பிடிப்பதற்கு தியானம் மற்றும் ஆன்மீகம் உதவிகரமாக இருக்கும் என்றார் அவர். தடுப்பூசியைப் போட்டுக் கொண்ட பிறகும் முன்னெச்சரிக்கை நடவடிக்கைகளை மக்கள் தொடர்ந்து கடைப்பிடிக்க வேண்டும் என்றும் அவர் வலியுறுத்தினார்.
மறைந்த பிரபல பின்னணி பாடகர் திரு எஸ் பி பாலசுப்ரமணியத்திற்கு அர்ப்பணிக்கப்பட்ட இந்த புத்தகத்தின் வெளியீட்டு நிகழ்வின் போது அன்னாருக்கு திரு நாயுடு புகழாரம் சூட்டினார். அவரது 50 ஆண்டுகால இசை பயணத்தில் திரு எஸ் பி பாலசுப்ரமணியம், இசை உலகில் என்றும் அழியாத இடத்தைப் பெற்றிருப்பதாக திரு வெங்கையா நாயுடு குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734392
-----
(Visitor Counter : 239
PIB Headquarters
சென்னை விமான நிலையத்தில் ரூ.1.10 கோடி மதிப்பிலான 2.65 கிலோ தங்கம் சுங்கத் துறையினரால் பறிமுதல்; 3 பேர் கைது
கொழும்பிலிருந்து இலங்கையைச் சேர்ந்த அஷாப் அலிகான் , யுஎல் 123 என்ற விமானத்திலும், இராமநாதபுரத்தைச் சேர்ந்த முகமது அசாருதீன்  ஆகியோர் இண்டிகோ விமானத்திலும் திங்கள் இரவு சென்னைக்கு வந்தனர். இவர்கள் மூவரும் வெளியேறும் பாதையில் மறிக்கப்பட்டனர். அவர்களிடம் விசாரித்தபோது தங்கப் பசையை மலக்குடலில் மறைத்து வைத்திருப்பதை ஒப்புக் கொண்டனர். தனிப்பட்ட தேடல் மூலம் அவர்களிடமிருந்து 10 தங்கப் பசைக் கட்டுகள் பறிமுதல் செய்யப்பட்டன.
செவ்வாய்க்கிழமை காலையில் இலங்கையைச் சேர்ந்த முகமது ரம்ஸீன் , இராமநாதபுரத்தைச் சேர்ந்த தஜிலாமின்  ஆகியோர் கொழும்பிலிருந்து யுஎல்125 விமானம் மூலம் சென்னைக்கு வந்தனர். அவர்கள் வெளியேறும் பாதையில் மறிக்கப்பட்டனர். தொடர்ந்து விசாரித்தபோது தங்கப் பசையை ரப்பர் படிவ வடிவத்தில் தங்கள் மலக்குடலில் வைத்துள்ளதை ஒப்புக் கொண்டனர். தனிப்பட்ட தேடலில் அவர்களிடமிருந்து 7 தங்கப் பசை கட்டுகள் பறிமுதல் செய்யப்பட்டன.
இதே பாணியில் கடத்தலில் ஈடுபட்ட சென்னையைச் சேர்ந்த நாகூர் கனி  என்பவரிடமிருந்து 3 தங்கப் பசை கட்டுகளும், 60 கிராம் எடையுள்ள சிறிய அளவிலான தங்கத் துண்டுகளும் பறிமுதல் செய்யப்பட்டன. இவர்கள் சார்ஜாவிலிருந்து ஏர்இந்தியா விமானம் மூலம் சென்னைக்கு வந்தனர்.
சுங்கச் சட்டம் 1962-ன் கீழ் இவ்வாறு மொத்தம் ஆறு வழக்குகளில் 20 தங்கப் பசை கட்டுகள் பறிமுதல் செய்யப்பட்டன. அதை பிரித்தெடுத்த போது ரூ.1.10 கோடி மதிப்பிலான 2.65 கிலோ தங்கம் கிடைத்தது. இதில் 3 பயணிகள் கைது செய்யப்பட்டனர். இது குறித்து தொடர் விசாரணை மேற்கொண்டு வருவதாக, சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
நிதி அமைச்சகம்
சரக்கு மற்றும் சேவை வரி
சரக்கு மற்றும் சேவை வரி சீர்திருத்தங்கள் காரணமாக வரி வருவாய்க்கான அடித்தளம் அதிகரித்திருப்பதோடு, வரி வருவாய் அதிகரித்து வர்த்தகமும் எளிமைக்கப்பட்டுள்ளது என்று நிதியமைச்சர் திரு பியூஷ் கோயல் தெரிவித்தார்.
இன்று 2019-20 ஆம் ஆண்டுக்கான இடைக்கால பட்ஜெட்டை மக்களவையில் தாக்கல் செய்து பேசிய அவர், சுதந்திரத்திற்குப் பின் மேற்கொள்ளப்பட்ட் மிகப்பெரிய வரிச்சீர்திருத்தம் இது என்று குறிப்பிட்டார்.
மத்திய – மாநில அரசுகள் விதித்த 17 வேறுபட்ட வரிகள் ஒருங்கிணைக்கப்பட்டு, ஒரு சரக்கு மற்றும் சேவை வரியாக கொண்டுவரப்பட்டது என்று அவர் தெரிவித்தார்.
இதனால், சரக்கு மற்றும் சேவை வரி இந்தியாவை பொது சந்தையாக மாற்றியுள்ளது. ஜிஎஸ்டி அமலாக்கத்தால், மாநிலங்களுக்கு இடையிலான சரக்குப் போக்குவரத்து விரைவாகவும், மிகவும் திறமையாகவும் பிரச்சினைகள் இல்லாமலும் நடைபெற்று வருகிறது என்றும் அமைச்சர் குறிப்பிட்டார்
தற்போது ஜிஎஸ்டி வரி விதிப்புக்கான படிவங்கள் இணையதளங்கள் மூலம் நிரப்பப்படுவதாகவும், அவர் கூறினார்.
மத்திய அரசு, மாநில அரசுகள், யூனியன் பிரதேச அரசுகள் அடங்கிய ஜிஎஸ்டி கவுன்சில் இறுதி செய்த ஜிஎஸ்டி வரி அதற்கு முன்பு இருந்ததைவிட குறைவாகவே நிர்ணயிக்கப்பட்டது. அதற்குப்பின்னர், ஜிஎஸ்டி வரி விதிப்பு தொடர்ந்து குறைக்கப்பட்டு, ஆண்டுக்கு சுமார் 80 ஆயிரம் கோடி ரூபாய் நுகர்வோர்களுக்கு பயனளிக்கும் வகையில் செயல்படுத்தப்பட்டு வருகிறது.
அன்றாடம் பயன்படுத்தக் கூடிய பொருட்களுக்கான வரி பூஜ்யம் சதவீதம் முதல் ஐந்து சதவீதம் என்ற அளவிற்குள் குறைக்கப்பட்டுள்ளது என்றும் அமைச்சர் குறிப்பிட்டார்.
வீடு வாங்குவோருக்கான ஜிஎஸ்டி சுமையை குறைப்பதற்காக அமைச்சர்கள் குழு ஒன்றை ஜிஎஸ்டி கவுன்சில் அமைத்துள்ளது என்றும், விரைந்து இந்தக் குழு தனது பரிந்துரையை அளிக்க கேட்டுக் கொள்ளப்பட்டுள்ளது என்றும் அமைச்சர் தெரிவித்தார்.
நிதி அமைச்சகம்
2021-22 ஆண்டின் திருத்தப்பட்ட மதிப்பீட்டில் மூலதன முதலீட்டிற்கென மாநிலங்களுக்கு நிதியுதவி செய்யும் திட்டத்திற்கென ரூ. 15,000 கோடி ஒதுக்கீடு
2022-23 ஆண்டில் ஒட்டுமொத்த முதலீட்டினை ஊக்குவிக்க மாநிலங்களுக்கு உதவும் வகையில் ரூ. 1 லட்சம் கோடி நிதி ஒதுக்கீடு
மாநிலங்களின் ஒட்டுமொத்த உள்நாட்டு உற்பத்தியில் 4% அளவிற்கு நிதி பற்றாக்குறை கொண்டிருக்க மாநிலங்களுக்கு அனுமதி
மூலதன முதலீட்டிற்கென மாநிலங்களுக்கான நிதியுதவி 2021-22 நிதியாண்டின் பட்ஜெட் மதிப்பீட்டில் ரூ. 10,000 கோடியாக இருந்தது திருத்தப்பட்ட மதிப்பீட்டில் ரூ. 15,000 கோடியாக உயர்த்தப்படுகிறது என மத்திய நிதி மற்றும் பெருநிறுவனங்கள் துறை அமைச்சர் திருமதி. நிர்மலா சீதாராமன் இன்று நாடாளுமன்றத்தில் நிகழ்த்திய பட்ஜெட் உரையில் தெரிவித்தார்.
வரும் நிதியாண்டில் பொருளாதாரத்தில் ஒட்டுமொத்த முதலீட்டை ஊக்குவிக்க மாநிலங்களுக்கு உதவும் வகையில் ரூ. 1 லட்சம் கோடி ஒதுக்கீடு செய்யவிருப்பதாகவும் திருமதி. சீதாராமன் தெரிவித்தார். இத்தொகை மாநிலங்கள் வழக்கமாக திரட்ட அனுமதிக்கப்படும் கடனுக்கு அப்பாற்பட்டதாகும் என்றும் அவர் கூறினார். இந்த ஒதுக்கீடு கட்டமைப்பு மேம்பாட்டிற்கான பிரதமரின் திட்டம் உள்ளிட்டு மாநிலங்களின் இதர மூலதன முதலீடுகள் ஆகியவற்றுக்கு பயன்படுத்தப்படும்.
15வது நிதிக்குழுவின் பரிந்துரையின்படி 2022-23 ஆம் ஆண்டில் மாநிலத்தின் ஒட்டுமொத்த உள்நாட்டு உற்பத்தி மதிப்பில் 4 சதவீதத்தை நிதிப் பற்றாக்குறையாக வைத்திருக்க அனுமதிக்கப்படும் என்றும், இதில் 0.5 சதவீதம் மின்சாரத் துறை சீர்திருத்தங்களுக்கானது என்றும் நிதியமைச்சர் அறிவித்தார்.
சுரங்கங்கள் அமைச்சகம்
கடலோர கனிம  சட்டத் திருத்த மசோதா - 2023 நாடாளுமன்றத்தில் நிறைவேறியது
கடலோரப் பகுதிகள் கனிம  சட்டத் திருத்த மசோதா - 2023 மாநிலங்களவையில் இன்று நிறைவேற்றப்பட்டது. இந்த மசோதா 01.08.2023 அன்று மக்களவையில் நிறைவேற்றப்பட்டது. இதையடுத்து இந்த மசோதா குடியரசுத் தலைவரின் ஒப்புதலுக்கு அனுப்பி வைக்கப்படும்.
கடல் பகுதிகளில் செயல்பாட்டு உரிமைகளை ஒதுக்கீடு செய்வதற்கு ஏல நடைமுறையை அறிமுகப்படுத்துவதன் மூலம் பெரிய சீர்திருத்தத்துக்கு இது வழிவகுக்கும்.
இந்த திருத்தச் சட்ட மசோதாவின் முக்கிய அம்சங்கள்:
• இச்சட்டத்தின் கீழ் தனியாருக்கு இரண்டு வகையான செயல்பாட்டு உரிமைகள் போட்டி ஏலத்தின் மூலம் வழங்கப்படும்.
• இச்சட்டத்தில் அறிமுகப்படுத்தப்பட்ட கலப்பு உரிமமானது ஆய்வு மற்றும் உற்பத்தி நடவடிக்கைகளை மேற்கொள்ளும் நோக்கத்திற்காக வழங்கப்பட்ட இரண்டு கட்ட செயல்பாட்டு உரிமையாகும்.
• மத்திய அரசால் ஒதுக்கப்பட்ட கனிம வளப் பகுதிகளில் பொதுத்துறை நிறுவனங்களுக்கு செயல்பாட்டு உரிமைகள் வழங்கப்படும்.
• அணுசக்தி கனிமங்கள் விஷயத்தில் பொதுத்துறை நிறுவனங்களுக்கு மட்டுமே செயல்பாட்டு உரிமை வழங்க வழிவகை செய்யப்பட்டுள்ளது.
குடியரசுத் தலைவர் செயலகம்
மாலத்தீவுகளின் வெளியுறவுத் துறை அமைச்சர் குடியரசுத் தலைவருடன் சந்திப்பு
குடியரசுத் தலைவர் மாளிகையில் இன்று குடியரசுத் தலைவர் திரு ராம்நாத் கோவிந்தை, மாலத்தீவுகளின் வெளியுறவுத் துறை அமைச்சர் திரு அப்துல்லா ஷாஹித் சந்தித்துப் பேசினார்.
அமைச்சர் ஷாஹித்தையும், அவரது குழுவையும் இந்தியாவுக்கு வரவேற்ற குடியரசுத் தலைவர் மாலத்தீவுகளும் இந்தியாவும் சிறந்த, நெருங்கிய தோழமை கொண்டுள்ளது என்று கூறினார். இந்திய அரசின் அனைவரையும் உள்ளடக்கிய வளர்ச்சி எனும் தொலைநோக்கில் மாலத்தீவு உட்பட அண்டை நாடுகளும் அடங்கும். மாலத்தீவுகளில் சமூக-பொருளாதார வளர்ச்சிக்கு ஆதரவு அளிக்க நாங்கள் எப்போதும் தயாராக உள்ளோம் என்று குடியரசுத் தலைவர் கூறினார்.
மக்களை மையமாகக் கொண்டு அவர்களின் வாழ்க்கையில் மாற்றங்களைக் கொண்டு வருவதற்காக மாலத்தீவு அரசின் 100 நாள் திட்டத்தைக் குறிப்பிட்ட குடியரசுத்தலைவர், முன்னுரிமையாக அடையாளம் காணப்பட்டுள்ள துறைகளில் மாலத்தீவுகள் மேற்கொள்ளவிருக்கும் முயற்சிகளுக்கு இந்தியா ஆதரவு அளிக்கும் என்று கூறினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 192.27 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 192.27 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 20.60 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1817203
-----
(Visitor Counter : 93
பாதுகாப்பு அமைச்சகம்
லேசரால் வழிக்காட்டப்படும் பீரங்கி எதிர்ப்பு ஏவுகணை வெற்றிகரமாக பரிசோதனை செய்யப்பட்டது
அகமது நகரில் உள்ள ஆயுதப் படை வீரர்கள் மையம் மற்றும் பள்ளியில் இருக்கும் கே கே தளத்தில், எம் பி டி அர்ஜூன் பீரங்கியில் இருந்து லேசரால் வழிக்காட்டப்படும் பீரங்கி எதிர்ப்பு ஏவுகணை வெற்றிகரமாக பரிசோதனை செய்யப்பட்டது.
2020 செப்டம்பர் 22 அன்று நடத்தப்பட்ட இந்த பரிசோதனைகளில், மூன்று கிலோமீட்டர் தொலைவில் உள்ள ஒரு இலக்கை இந்த ஏவுகணை வெற்றிகரமாக தாக்கியது.
துல்லியமாக இலக்குகளை தாக்குவதற்காக, லேசரால் வழிக்காட்டப்படும் பீரங்கி எதிர்ப்பு ஏவுகணைகள் இலக்குகளை லேசர் உதவியுடன் குறி நிர்ணயித்து தாக்கும்.
பூனேவில் உள்ள ஏ ஆர் டி ஏ, பூனேவில் இருக்கும் ஹெச் ஈ எம் ஆர் எல் மற்றும் டேராடூனில் உள்ள ஐ ஆர் டி ஈ ஆகியவற்றுடன் இணைந்து இந்த ஏவுகணையை தயாரித்துள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் : https://pib.gov.in/PressReleasePage.aspx?PRID=1658134
-------
(Visitor Counter : 180